section_heading: 2020.
paragraph_text: Kada je sezona, koja je bila odgođena četiri mjeseca zbog pandemije koronavirusa, konačno počela 3. srpnja na Red Bull Ringu za Veliku nagradu Austrije, Hamilton je na prvim kvalifikacijama odvezao drugo najbrže vrijeme - 0,012 sekundi iza momčadskog kolege Bottasa.<small><ref> 2020 Austrian Grand Prix Qualifications Stats F1. Pristupljeno 8. ožujka 2021. </small> No nakon kvalifikacija, suci su mu dodijelili kaznu od tri mjesta na gridu jer nije usporio za vrijeme žutih zastava u kvalifikacijama.<small><ref> Hamilton given grid penalty just before Austrian GP start The Race. Objavljeno 5. srpnja 2020. Pristupljeno 8. ožujka 2021. </small> Hamilton je na startu zadržao peto mjesto, a do 11. kruga je pretekao Landa Norrisa u McLarenu, te Alexandera Albona i Maxa Verstappena u Red Bullu. Na drugom mjestu iza Bottasa se vozio sve do 51. kruga, kada je George Russell zbog kvara pumpe goriva, parkirao svoj Williams FW43 na izlazu iz zavoja 4, zbog čega je safety car izašao na stazu. Na restartu utrke, Kimi Räikkönen je na ulasku u zadnji zavoj ostao bez prednje desne gume te je svoj bolid zaustavio na startno – ciljnoj ravnini, zbog čega je safety car ponovo izašao na stazu. Sedam krugova kasnije, zelena zastava je označila ponovni početak utrke. Albon je na novim soft gumama imao sjajan restart te se značajno približio Hamiltonu. Boljim izlaskom iz trećeg zavoja i uz pomoć DRS-a, Albon je s vanjske strane pokušao prijeći Hamiltona u sljedećem zavoju, no Britanac mu nije ostavio previše prostora te je uslijedio kontakt, gdje se Albon izvrtio u šljunku, što mu je kompromitiralo utrku, bacivši ga na posljednje mjesto.<small><ref> Bottasu pobjeda, Verstappen odustao, Vettel se izvrtio, Hamilton Albonu uzeo postolje, Leclerc i Norris na postolju! F1puls. Objavljeno 5. srpnja 2020. Pristupljeno 8. ožujka 2021. </small> Nekoliko krugova kasnije, Hamiltonu stigla je kazna od pet sekundi. Britanac je prošao ciljem drugi iza Bottasa, no zbog kazne je osvojio četvrto mjesto.<small><ref> 2020 Austrian Grand Prix: Race Highlights YouTube. Objavljeno 5. srpnja 2020. Pristupljeno 8. ožujka 2021. </small>